CELEX: 32011D0403
Language: ro
Date: 2011-07-07 00:00:00
Title: 2011/403/UE: Decizia de punere în aplicare a Comisiei din 7 iulie 2011 de modificare a anexelor II și III la Decizia 2010/221/UE în ceea ce privește retragerea unui program de eradicare privind boala bacteriană a rinichiului pentru Marea Britanie și aprobarea unui program de supraveghere privind virusul ostreid herpesvirus 1 μνar pentru Guernsey [notificată cu numărul C(2011) 4770]  Text cu relevanță pentru SEE

8.7.2011   
            
            
               RO
            
            
               Jurnalul Oficial al Uniunii Europene
            
            
               L 180/47
            
         DECIZIA DE PUNERE ÎN APLICARE A COMISIEI
   din 7 iulie 2011
   de modificare a anexelor II și III la Decizia 2010/221/UE în ceea ce privește retragerea unui program de eradicare privind boala bacteriană a rinichiului pentru Marea Britanie și aprobarea unui program de supraveghere privind virusul ostreid herpesvirus 1 μνar pentru Guernsey
   [notificată cu numărul C(2011) 4770]
   (Text cu relevanță pentru SEE)
   (2011/403/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 43 alineatul (2),
   întrucât:
   
               (1)
            
            
               Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (2) permite anumitor state membre să aplice restricții la introducerea pe piață și la import pentru loturile animalelor respective, pentru a împiedica introducerea anumitor boli pe teritoriul lor, cu condiția să fi demonstrat că teritoriul lor sau anumite zone delimitate ale acestuia sunt indemne de bolile respective sau că au stabilit un program de eradicare sau supraveghere pentru a obține acest statut.
            
         
               (2)
            
            
               Anexa II la Decizia 2010/221/UE include în prezent teritoriul Marii Britanii ca zonă a Regatului Unit cu un program de eradicare aprobat pentru boala bacteriană a rinichiului (BKD).
            
         
               (3)
            
            
               Regatul Unit a notificat intenția sa de a retrage programul de eradicare respectiv. În urma unei reexaminări aprofundate a măsurilor luate de statul membru în cauză pentru a controla BKD în Marea Britanie, s-a concluzionat că nu se mai justifică impunerea unor restricții privind circulația loturilor de anumite animale de acvacultură în Regatul Unit, după cum se prevedea în acel program. Prin urmare, Marea Britanie ar trebui eliminată din lista zonelor cu programe de eradicare aprobate pentru BKD care figurează în anexa II la Decizia 2010/221/UE.
            
         
               (4)
            
            
               Anexa III la Decizia 2010/221/UE include în prezent părți ale teritoriului Marii Britanii și Irlandei de Nord ca zone ale Regatului Unit cu programe de supraveghere aprobate în ceea ce privește virusul ostreid herpesvirus 1 μνar (OsHV-1 μνar). Regatul Unit a prezentat un program de supraveghere în ceea ce privește OsHV-1 μνar pentru teritoriul insulei Guernsey. Programul de supraveghere respectiv are rolul de a demonstra că zonele din Guernsey în care nu a fost detectat virusul OsHV-1 μνar sunt indemne de acest virus, precum și de a împiedica introducerea acestuia în zonele respective. Conținutul programului de supraveghere respectiv este echivalent cu cel al programelor de supraveghere deja aprobate și incluse în anexa III la Decizia 2010/221/UE.
            
         
               (5)
            
            
               Nu a fost detectată o mortalitate crescută în fermele și zonele de relocare a stridiilor de Pacific în Guernsey în ultimii doi ani. Conform informațiilor furnizate de Regatul Unit, crescătorii de stridii de Pacific au impus o interdicție voluntară cu privire la circulația stridiilor de Pacific în Guernsey începând cu aprilie 2010. Informația respectivă sugerează că insula Guernsey este indemnă de OsHV-1 μνar. Restricțiile de circulație pentru protejarea sănătății stridiilor de Pacific în teritoriul respectiv ar trebui aprobate.
            
         
               (6)
            
            
               Prin urmare, programul de supraveghere pentru Guernsey ar trebui aprobat și Guernsey ar trebui inclus în lista care figurează în anexa III la Decizia 2010/221/UE.
            
         
               (7)
            
            
               Prin urmare, Decizia 2010/221/UE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele I și II la Decizia 2010/221/UE se înlocuiesc cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 7 iulie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 328, 24.11.2006, p. 14.
   
      (2)  JO L 98, 20.4.2010, p. 7.
   
      ANEXĂ
      „
            ANEXA II
            
               State membre și părți ale acestora care dispun de programe de eradicare referitoare la anumite boli ale animalelor de acvacultură, cărora li s-a acordat aprobarea de a lua măsuri naționale pentru a combate acele boli în conformitate cu articolul 43 alineatul (2) din Directiva 2006/88/CE
            
            
                        Boala
                     
                     
                        Stat membru
                     
                     
                        Cod
                     
                     
                        Delimitarea geografică a zonei cu măsuri naționale aprobate
                     
                  
                        Boala bacteriană a rinichiului (BKD)
                     
                     
                        Finlanda
                     
                     
                        FI
                     
                     
                        Părțile continentale ale teritoriului
                     
                  
                        Suedia
                     
                     
                        SE
                     
                     
                        Părțile continentale ale teritoriului
                     
                  
                        Virusul necrozei pancreatice infecțioase (NPI)
                     
                     
                        Suedia
                     
                     
                        SE
                     
                     
                        Zonele litorale ale teritoriului
                     
                  
         
            ANEXA III
            
               State membre și zone ale acestora care dispun de programe de supraveghere referitoare la virusul ostreid herpesvirus 1 μνar (OsHV-1 μνar), cărora li s-a acordat aprobarea de a lua măsuri naționale pentru a combate această boală în conformitate cu articolul 43 alineatul (2) din Directiva 2006/88/CE
            
            
                        Boala
                     
                     
                        Stat membru
                     
                     
                        Cod
                     
                     
                        Delimitarea geografică a zonelor în care se aplică măsuri naționale aprobate (state membre, zone și compartimente)
                     
                  
                        Ostreid herpesvirus 1 μνar (OsHV-1 μνar)
                     
                     
                        Irlanda
                     
                     
                        IE
                     
                     
                        Compartimentul 1: golfurile Sheephaven și Gweedore
                        Compartimentul 2: golful Gweebara
                        Compartimentul 3: golfurile Drumcliff, Killala, Broadhaven și Blacksod
                        Compartimentul 4: golfurile Ballinakill și Streamstown
                        Compartimentul 5: golfurile Bertraghboy și Galway
                        Compartimentul 6: estuarul Shannon și golfurile Poulnasharry, Askeaton și Ballylongford
                        Compartimentul 7: golful Kenmare
                        Compartimentul 8: golful Dunmanus
                        Compartimentul 9: golfurile Kinsale și Oysterhaven
                     
                  
                        Regatul Unit
                     
                     
                        UK
                     
                     
                        Teritoriul Marii Britanii, cu excepția golfului Whitestable, Kent
                        Teritoriul Irlandei de Nord, cu excepția golfului Killough, Lough Foyle și Carlington Lough
                        Teritoriul insulei Guernsey
                     
                  ”